มีเพศสัมพันธ์กับแฟนวันพุธกับพฤหัสอาทิตย์ที่แล้วกับอาทิตย์นี้ แล้ววันศุกร์ช่วงดึกๆแฟนมีเลือดไหลออกมากระปริบกระปอยสีน้ำตาล ช่วงรอบเมนส์ของเดือนที่แล้วมาวันที่12 อยากทราบว่าเป็นเลือดอะไรหรอครับ
สวัสดีค่ะ เลือดออกผิดปกติทางช่องคลอดที่ไม่ใช่รอบเดือนอาจเกิดจาก-มีบาดแผลบริเวณช่องคลอดหรืออวัยวะเพศภายนอก ซึ่งอาจเกิดตามหลังการมีเพศสัมพันธ์ได้-มีการติดเชื้อที่ช่องคลอดหรือปากมดลูกหรือมดลูก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบการมีเลือดออกผิดปกติทางช่องคลอดที่ไม่ใช่ประจำเดือนเป็นภาวะที่ควรไปพบสูตินรีแพทย์เพื่อตรวจเพิ่มเติม แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์